Наставна јединица: Божић (МАЛИ САЈАМ ПОСНЕ ХРАНЕ)
Тип часа: обнављање
Наставни облик: фронтални, индивидуални, рад у групи
Наставни метод: монолог/дијалог, демонстративни, текст метода
Наставна средства: рецепти, припремљена јела, текстови светих Отаца
Циљ часа: утврђивање и проширивање знања о посту као једном од начина припреме за Рођење Христово, укључивање породице и припрема за заокруживање тематске целине
Корелација: српски језик, природа и друштво, музичко

Ток часа

Уводни део: (5 минута)

Активности ученика:
-читање молитве

Активности наставника:
-истиче циљ часа и уводи у тему
-даје уводну реч
-планира време

Главни део: ( 30-40 минута)

1.ученици читају текстове који одговарају на питања:
-шта је то пост, зашто се пости пре Божића и шта су свети Оци и Учитељи Цркве говорили о посту

Активности ученика:
-читају текстове на дате теме и подсећају нас на чињенице о којима смо говорили претходних година
- нове ученике упознају са смислом поста
 
Активности наставника:
-прати излагање 
-исправља уколико је негде дата погрешна или непотпуна информација
-појашњава непознате појмове (по потреби)
-уколико ученици буду желели да поставе додатна питања, упућује их на крај часа због обима активности 

Активности жирија:
-прати излагање и поставља додатна питања уколико је потребно

2.ученици који су написали рецепте и направили посно јело, по одређеном реду представљају оно што су направили 

Активности ученика:
-ученици су, у сарадњи са члановима своје породице, направили и донели посно јело
-претходно су сервирали и аранжирали јело по својој замисли
-самостално су припремили излагање од неколико реченица
-по завршетку свог излагања, служе чланове жирија

Активности наставника:
-наставник је, у припреми часа, дао ученицима смернице и идеје 
-од њих је тражио да потпуно самостално осмисле аранжман и представљање јела (то може бити кратко излагање о саставу хране, начину припреме, нека анегдота или било шта друго што ученици сматрају одговарајућим)
-прати излагање ученика и усмерава распоред у складу са временом
-поставља питања и даје одговоре по потреби

Активности жирија:
-прате представљање ученика
-оцењују, свако за себе, изглед хране, аранжман, хигијену, изглед и представљање ученика, маштовитост, њихово држање и културу говора и исхране
-постављају питања или траже додатна појашњења 



Завршни део:(10-15 минута)

-након дегустације, жири размењује утиске и доноси коначну одлуку о прва три места

Активности жирија:
-одлучују, проглашавају и образлажу своју одлуку
-жири има слободу да похвали оно што им се посебно свидело и да да предлоге шта би могло бити боље

Активности ученика:
-служе присутне наставнике и другаре
-певају Божићну песму 
-примају награде, отварају их и обавезно показују

Активности наставника:
-прозива награђене ученике и, заједно са члановима жирија, додељује награде
-правимо заједничку фотографију као сећање на први догађај овакве врсте у нашој школи
-уколико остане времена, може затражити да присутни забележе своје утиске о овом догађају што ће наставник користити као помоћ при вредновању овог угледног часа и активности уопште
 














КАКО ВАМ СЕ ДОПАО ПРВИ САЈАМ ПОСНЕ ХРАНЕ?

ДА ЛИ СТЕ НАУЧИЛИ НЕШТО НОВО?

ДА 
                  
НЕ

ДА ЛИ ВАМ ЈЕ САЈАМ ПОМОГАО ДА УТВРДИТЕ РАНИЈЕ СТЕЧЕНО ЗНАЊЕ?

ДА

НЕ

КАКО ОЦЕЊУЈЕТЕ ТРУД НАШИХ МАЛИХ КУВАРА?

